યુપીના મુખ્યમંત્રી યોગી આદિત્યનાથે નામાવલિની ચોપડીનું પૂજન કર્યું હતું. યોગીનો અભિપ્રાય એવો હતો કે નામ બહુ ચમત્કારીક વસ્તુ છે. નામ બદલવા માત્રથી કેટલાય પ્રોબ્લેમ દૂર થઇ જાય છે. આથી મોગલસરાઇ રેલવે સ્ટેશનનું નામ બદલીને પંડિત દીનદયાલ ઉપાધ્યાય સ્ટેશન કર્યા બાદ ત્યાં તમામ ટ્રેનો એકદમ સમયસર આવવા અને ઉપડવા માંડી છે અને ટ્રેનો તથા પ્લેટફોર્મ પર ચોખ્ખાઇ પણ સારી રહે છે. આ પ્રયોગની સફળતાથી પ્રેરાઇને તેમણે અલ્હાદાબદ શહેરનું નામ બદલીને પ્રયાગરાજ કરી નાખ્યું છે. તેના કારણે રાતોરાત અલ્હાબાદ ભારતનું સૌથી સ્વચ્છ શહેર બની ગયું છે, ત્યાંના લોકોનું જીવનધોરણ ઊંચું આવી ગયું છે અને શહેરના તમામ પ્રોબ્લેમનો ઉકેલ આવી ગયો છે. નામ બદલવાની કવાયતમાં હજુ ભરપૂર સફળતા મેળવવા માટે યોગીએ જુદાં જુદાં ભારતીય પ્રાચીન પૌરાણિક નામોની એક ચોપડી જ મગાવી લીધી છે અને દશેરાએ શસ્ત્ર તરીકે તેનું પૂજન હાથ ધર્યું હતું.